KLASA: 240-03/25-01/2

URBROJ: 2198-9-2-25-1

Starigrad Paklenica, 27. lipnja 2025. godine

 Na temelju članka 24. stavak 1. Zakona o sustavu civilne zaštite (“Narodne novine “ broj 82/15, 118/18, 31/20 i 20/21) i članka 5. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 126/19 i 17/20), članka 46. Statuta Općine Starigrad (“Službeni glasnik Zadarske županije” 3/18, 8/18, 3/20, 3/21 i 20/23) Općinski načelnik Općine Starigrad dana 27. lipnja 2025. godine, donosi

**ODLUKU**

**o osnivanju Stožera civilne zaštite Općine Starigrad**

**i imenovanju načelnika, zamjenika načelnika i članova stožera**

**Članak 1**.

Ovom odlukom se osniva Stožer civilne zaštite Općine Starigrad te imenuje načelnik, zamjenik načelnika i članovi stožera.

Stožer civilne zaštite je stručno, operativno i koordinativno tijelo koje usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

**Članak 2**.

U Stožer civilne zaštite Općine Starigrad imenuju se:

1. Šime Marasović (predsjednik MO Starigrad Paklenica), Načelnik stožera
2. Mario Zubčić, (predsjednik DVD-a Starigrad-Paklenica), Zamjenik načelnika stožera
3. Ante Marasović, (zapovjednik DVD-a Starigrad-Paklenica), član stožera
4. Miroslav Andrić, (predstavnik Ravnateljstva civilne zaštite, služba CZ Zadar), član stožera
5. Šime Narančić, (predstavnik PU Zadarska, pomoćnik načelnika za kriminalističku policiju, PP Benkovac-Obrovac), član stožera
6. Katarina Radeljić, (predstavnica Crvenog križa, ravnateljica GDCK Zadar), član stožera
7. Ivana Šimić, (predstavnica Zavoda za hitnu medicinu ZŽ, ravnateljica), član stožera
8. Marija Ramić, (predstavnica Argyruntum d.o.o., direktorica), član stožera
9. Marina Milovac (predstavnik JUO Općine Starigrad, pročelnica JUO), član stožera
10. Ivan Jović, (predstavnik JUO Općine Starigrad), član stožera
11. Franjo Špalj, (predstavni JU NP „Paklenica“, glavni nadzornik u JU NP “Paklenica”), član stožera
12. Ante Tomić, (predstavnik HGSS-a), član stožera

**Članak 3**.

Radom Stožera civilne zaštite rukovodi načelnik stožera, u slučaju spriječenosti načelnika zamjenjuje ga njegov zamjenik. Kada se proglasi velika nesreća rukovođenje preuzima načelnik općine (izvršno tijelo jedinice lokalne samouprave).

**Članak 4.**

JUO Općine Starigrad obavlja administrativne i tehničke poslove za stožer civilne zaštite, te im osigurava uvjete za rad.

**Članak 5.**

Stupanjem na snagu ove Odluke prestaje važiti Odluka o osnivanju i imenovanju načelnika, zamjenika načelnika i članova Stožera civilne zaštite Općine Starigrad (KLASA: 810-06/21-01/2, URBROJ: 2198/09-2-21-1 ) od 2. srpnja 2021. godine.

**Članak 6.**

Ova odluka stupa na snagu danom donošenja, a objavit će se u „Službenom glasniku Općine Starigrad“.

 OPĆINSKI NAČELNIK

 Marin Čavić

DOSTAVITI:

* Imenovanima, svima
* Arhiva, ovdje